runetrust/blame-folketinget-dk huggingface dataset:
Ane Halsboe-Jørgensen (S), 2024-04-04:
Og jeg er rigtig glad for, at vi, fordi vi trods alt stadig væk har det i så mange dele af vores bygningsmasse, selv om det har været forbudt i mere end 35 år, tager hånd om, at man i fremtiden skal have en autorisation som virksomhed for at arbejde med det her.
Margrethe Vestager (RV), 2013-04-09:
Det håber jeg meget vi kan komme på plads med, for jeg tror, det gør en stor forskel, at unge oplever andre unge brænde for det, for så bliver de selv vakt, ikke nødvendigvis af den samme overvejelse og de samme argumenter, men af faktisk at deltage i den måde, demokratiet fungerer på.
Pernille Vermund (NB), 2020-11-19:
Kan ordføreren bekræfte, at når man udvælger et specifikt land eller udvælger en specifik gruppe af mennesker, i forbindelse med at man tager kvoteflygtninge, så er der deri et fravalg af nogle og et tilvalg af andre ud fra nogle forhåbentlig grundlæggende principper, man har lagt ned over, hvad det er, man skal vælge på baggrund af, og dermed en diskrimination af dem, man ikke vælger?
Bodil Kornbek (KRF), 2002-12-09:
Jeg vil ikke fremstå som værende naiv, men jeg må håbe på, at den præcisering, der kommer, vil leve op til de hensigter, der er med det. Det er klart, at vi vil følge det her nøje og på alle områder også i fremtiden, også når rapporterne kommer, og når grundlaget for en eventuel privatisering af TV 2 foreligger, og vi vil se meget nøje på de public service-kontrakter, der kommer: Hvad er det, de indeholder? Betyder det, at der ikke bliver tale om forringelse, er det fint, men betyder det det modsatte, vil vi også være meget op på mærkerne og pege på, at det ikke er det, vi er blevet lovet her i Danmark, og det er slet ikke det, regeringen lever op til.
Ellen Trane Nørby (V), 2019-03-12:
Så skal man have følehornene ude hele tiden i forhold til at få ny viden på området, og det er vel også det, forslaget til vedtagelse i dag er udtryk for, nemlig at der på det her område er et ønske om i endnu højere grad at kigge ud over landets grænser og se, om vi kan lade os inspirere af behandlingen der.
Hans Christian Schmidt (V), 2002-05-23:
Er der tale om en medhjælperbolig, må kommunen dog efter omstændighederne affinde sig med en oplysning om, at medhjælperen først skal ansættes, når boligen er opført. Finder kommunen« - nu er det nødvendigt, at man hører efter, for man har spurgt til det - »det ikke sandsynligt, at der er tale om en aftægts- eller medhjælperbolig, som ikke kræver landzonetilladelse, kan den nægte at udstede byggetilladelse.«
Keld Albrechtsen (EL), 2001-05-23:
Disse europartier er de konservative, socialdemokraterne, de liberale og de grønne, og de har brugt deres flertal i Parlamentet til at godkende et forslag om at forgylde sig selv og samtidig gøre det umuligt for en række partier og bevægelser, som kun opstiller i et enkelt land, at opnå støtte. Forslaget er derfor ulovligt såvel i forhold til Amsterdamtraktatens som grundlovens lighedsgrundsætning, fordi der vil blive tale om forskelsbehandling af de partier, som er opstillingsberettigede til parlamentsvalg i Danmark. Der er tale om en glasklar diskrimination, som oven i købet i første række er rettet mod unionsmodstandere.
Mette Frederiksen (S), 2014-12-03:
For det var dengang, jeg første gang så, at PET – klogeligt – havde registreret dem, der har været udrejst af Danmark og deres tilknytning til ydelserne, og jeg bad som beskæftigelsesminister faktisk om, at myndighederne ikke bare lavede et almindeligt tjek af de pågældende, men at der blev fulgt meget konkret op på hver eneste sag, og det er jo lykkedes.
Jan Trøjborg (S), 2000-05-15:
Danske bidrag til organisationerne skal være mere fleksible og tilpasset organisationernes evne til at levere en god og relevant indsats. Et skridt på vejen kunne være en fastlæggelse af et stabilt, dansk grundbidrag til internationale organisationer på et niveau med det, som vore ligesindede internationale partnere bidrager med.
Nikolaj Amstrup (ALT), 2015-12-08:
I processen op til fremsættelsen af dette lovforslag har ministeren været meget lydhør over for kritikpunkterne i høringssvarene og for, at Alternativet var bekymret over den manglende hensyntagen, der var i det oprindelige forslag, til den eneste eksisterende frie skole på en af de små øer, Fur Friskole.
Flemming Kofod-Svendsen (KRF), 1998-06-11:
Ser man på, hvilke formål de har, så er det jo overordentlig bredt - tiden tillader ikke, at jeg står og læser alle de flere hundrede organisationer op, som er i det aktstykke, som er vedtaget for kort tid siden, men de er meget forskellige, og der er også holdningsprægede organisationer og enkeltbevillinger - og man må huske på, at der er flere hundrede ansøgninger i den pulje, og når den bliver nedsat så drastisk, må alle jo enten få hver en tredjedel, eller også er der mange af de mindre organisationer, som måske glider ud. Hvilke omprioriteringer ønsker vi så?
Ole Sohn (SF), 2003-11-14:
KL.10.05 På en konference i maj 2002 blev det i ILO slået fast med støtte fra den danske regering, at det var væsentligt, at man ikke havde lovgivninger, der brød med internationale arbejdstagerrettigheder, og derfor forestiller jeg mig, at forespørgslen i dag ligger lige på den flade, som man vistnok siger ude i det virkelige liv, og at økonomi- og erhvervsministeren herfra vil redegøre for, hvornår regeringen agter at efterleve sit eget valgløfte om at overholde internationale konventioner og i øvrigt også efterleve de anvisninger, man har fået fra ILO i denne forbindelse.
Kristian Thulesen Dahl (DF), 1997-12-02:
Men det er jo netop den tekst, der gør, at Danmark vil blive sat under pres, og at vi jo derfor også ved den afstemning, vi har den 28. maj, vil komme til at diskutere de her spørgsmål, og at det er helt legitimt, at en meget stor del af den danske befolkning naturligvis også er af den overbevisning, at de her spørgsmål indgår i overvejelserne om, hvorvidt man skal stemme ja eller nej.
Frank Aaen (EL), 2009-02-18:
Nu ved jeg ikke, om hr. Jens Vibjerg har fulgt med i, hvad der foregår ude i samfundet, og om hr. Vibjerg har læst forespørgslen, som går ud på, hvad det er, regeringen vil gøre i anledning af den stigende arbejdsløshed og de voksende sociale problemer.
Jørgen S. Lundsgaard (KF), 2010-04-16:
Det vil sige, at der er en hel del uvidenhed, og det er simpelt hen derfor, jeg siger: Lad os få et samlet input fra den samlede universitetsverden, ikke blot fra et enkelt universitet som Syddansk Universitet, hvor de kun har beskæftiget sig med kvote 2.
Mikkel Bjørn (DF), 2024-03-14:
Hvis man opfordrer danske muslimer til at afstå fra at deltage i det danske samfund og deltage i danske traditioner, synes vi ikke i Dansk Folkeparti, at man skal have en officiel anerkendelse af den danske stat, og det er sådan set, uanset om det er inden for rammerne af lovgivningen eller ej.
Frode Sørensen (S), 2002-04-11:
Jeg skal kommentere et par af de ændringsforslag, der kommer fra ministeren, idet vi kan udtrykke en positiv holdning til præciseringen af, at det er den finansielle sektor, der afholder nettoudgifterne til Finanstilsynet, og at det er rimeligt, at den finansielle sektor kan udstede kernekapital i udenlandsk valuta og derigennem tiltrække nødvendig kapital fra de internationale markeder.
Johanne Schmidt-Nielsen (EL), 2012-03-20:
Så er det bare, jeg spørger: Er det uddannelsessnobberi, som den nuværende regering med rette har kritiseret den tidligere regering for, ikke det samme, som gør sig gældende, når der laves en danskprøve efter X antal måneder, godt nok med mulighed for at gå op igen, hvis man dumper, men altså med den konsekvens, at man kan blive smidt ud, hvis ikke man så består i anden omgang?
Torsten Gejl (ALT), 2022-10-06:
I Alternativet er et af vores store valgønsker, at Folketinget arbejder for at indføre 4-dagesarbejdsuge blandt statens medarbejdere, og at vi sætter 100 mio. kr. af til en fond, der skal samle erfaringer og støtte forsøg med 4-dagesarbejdsuge.
Jesper Langballe (DF), 2009-04-17:
Jeg vil konstatere, at hr. Kamal Qureshi slet ikke vil bekæmpe antisemitisme; han er overhovedet ikke interesseret i det, og det er venstrefløjen og De Radikale i øvrigt heller ikke, men vil kun rose Dansk Folkeparti for derefter at bortforklare det hele.
Else Theill Sørensen (KF), 2004-12-14:
Jeg vil sige, at også for Det Konservative Folkeparti er det meget vigtigt at skabe sammenhæng mellem forebyggelse, behandling og genoptræning og rehabilitering, og vi mener faktisk, at der bliver meget bedre muligheder for at skabe den sammenhæng, når kommunalreformen er blevet gennemført.
Alex Vanopslagh (LA), 2023-01-19:
Vi var det eneste parti, der gik til valg på en klimapolitik, hvor man også skulle have et forpligtende mål for, hvordan man reducerer CO 2 -udslippet i andre lande, fordi vi mener, at det internationale udsyn er noget af det allervigtigste i klimapolitikken, og jeg tror også, at vi var det parti, der i vores økonomiske plan afsatte flest midler til forskning og udvikling af nye grønne teknologier.
Mogens Jensen (S), 2008-12-18:
Derfor er det også helt på sin plads nu at tage skridtet fuldt ud og gennemføre en lovgivning, der giver homoseksuelle ret til fremmedadoption af både danske og udenlandske børn, nøjagtig som man gjorde det i Norge, Sverige, Island, Holland, Belgien, Storbritannien, Spanien og sågar Andorra.
Bertel Haarder (V), 2002-04-03:
Jeg bliver nødt til at bedrøve hr. Christian Brix Møller, som jeg synes stik imod sine egne holdninger og sit eget partis holdninger forsøger at rejse problemer, der ikke er der, og som forsøger at overgå visse dele af fagbevægelsen med nogle formuleringer, som ikke hører noget sted hen.
Bjarne Laustsen (S), 2002-12-11:
Det, som er vigtigt at få bekræftet, for at der ikke er tvivl omkring det, er, at hvis der findes et flertal i Folketinget, der vil fjerne ferieordningen, så må det være sådan, at lønmodtagerne kan få deres feriepenge indsat på en lønkonto og også få en tilskrivning derfor.
Steen Gade (SF), 1999-05-20:
Virkemidlerne blev strammet kraftigt op i 1994 med lovændringen, der koncentrerede sig om godkendelsesordningerne, mens der i forbindelse med finanslovene i 1998 og 1999 blev vedtaget henholdsvis en fordobling af pesticidafgiften og udfasning af brug af pesticider på offentlige arealer.
Hans Kristian Skibby (DF), 2018-03-01:
Jeg kan hvert fald bekræfte, at vi har hundrede procent tillid til Forsvarets Efterretningstjeneste, og at vi også har hundrede procent tillid til, at Center for Cybersikkerhed kan håndtere de opgaver, som de vil få i forbindelse med tilblivelsen og gennemførelsen af det lovforslag, som ligger her.
Morten Bødskov (S), 2021-01-15:
De har brugt tid på det og har med det her lovforslag påpeget, at det er muligt gennem brug af kontoførende investeringsforeninger og investeringsselskaber at arrangere sig på en måde, så reglerne om selskabets begrænsede skattepligt af udbytter, renter og kursgevinster kan omgås.
Magnus Heunicke (S), 2023-12-06:
Derefter vil vi fremsætte forslag til en lov om natur og biodiversitet, den første af sin slags her i Danmark, som vil rumme mål og virkemidler, der bidrager til det fælles EU-mål, og målsætningerne skal udarbejdes under hensyn til den samlede arealanvendelse.
Anders Fogh Rasmussen (V), 2005-01-12:
Hr. Søren Søndergaard skal også tænke på, at når det hidtil måske har været en lille smule besværligt, så er det, fordi situationen har været præget af en konflikt, en meget dyb, meget alvorlig konflikt, som gør, at hjælpearbejdet er blevet særdeles vanskeliggjort.
Mai Mercado (KF), 2023-04-11:
Og derfor må man også godt her på talerstolen i dag tillade sig det lille hjertesuk at sige, at vi så mangler resten af den drøftelse og at få den politiske forhandling, hvor vi altså får nogle vilkår herinde, som i højere grad afspejler de vilkår, der er ude i befolkningen.
Ole M. Nielsen (KRF), 1999-05-20:
Det ses desværre ikke så meget, som vi gerne ville, i behandlingshyppigheden, men det skyldes jo bl.a., at nogle af de meget virksomme, effektive, men også meget uheldige produkter er udfaset, og så får man desværre mere brug for at køre en tur med Roundup tidligere.
Steffen Larsen (LA), 2025-12-02:
– sikre gennemsigtighed, så borgeren kan se, hvad staten gemmer, og hvorfor, foreslå reelle garantier, der gør op med den vane, at hver krise bliver en undskyldning for mere kontrol, og ikke mindst genetablere balancen mellem frihed og sikkerhed, så frihedsrettighederne ikke hele tiden er dem, der må vige.
Per Clausen (EL), 2006-06-01:
Netop derfor handler det vel også om, at det offentlige, staten, i dag sørger for at få det maksimale udbytte, sådan at man f.eks. kan bruge nogle af de penge til at igangsætte de miljø- og energiprojekter, der gør, at vi også på lang sigt kan løse de problemer, vi har med miljø og energi.
Karen Hækkerup (S), 2009-11-12:
Jeg synes, at vi nu endnu en gang ser en regering, der skubber ansvaret væk fra sig og siger: Det må være nogle andres skyld, for det er i hvert fald ikke vores; vi har godt nok siddet med regeringsmagten, med magten over kommunernes økonomi, med justitsministerposten hos De Konservative i 8 år, men hvis der er noget, der er gået galt, så må det være nogle andres skyld.
Niels Helveg Petersen (RV), 2004-04-13:
Inden jeg vender mig til selve hovedsagen, vil jeg gerne spørge udenrigsministeren, under hvem sagen ikke henhører, det er jeg på det rene med, om den praksis, der følges af danske asylmyndigheder ved behandlingen af tjetjenske asylansøgere.
Pia Gjellerup (S), 1997-10-23:
Til fru Jette Gottlieb, som går meget detaljeret ind i et af elementerne i det lovforslag, der skal behandles i eftermiddag, nemlig det, man kalder geografisk mobilitet, altså kravet om, at man skal kunne flytte sig i rejsetid til sit arbejde fra tre timer, som det er reglen i dag, til fire timer, som det vil kunne blive reglen, hvis vi vedtager det forslag, som jeg allerede på nuværende tidspunkt kan sige Socialdemokratiet støtter.
Karen Hækkerup (S), 2005-04-27:
Vi har påtaget os et medansvar for, at integrationspolitikken er blevet skudt for langsomt i gang, men nu sidder den borgerlige regering altså i sin anden periode, og når statsministeren næste gang udskriver valg, vil han højst sandsynligt have siddet som statsminister i noget, der ligner 8 år, og så er det ikke længere Socialdemokraternes og De Radikales ansvar, at integrationen er sejlet fuldstændig af hænde.
Klaus Kjær (DF), 1999-04-13:
At forslaget alene har til formål at formindske forurening, kan der meget hurtigt skydes en hvid pil igennem, bl.a. indeholder forslaget også en forhøjelse af afgiften på brændstoffer som autogas og naturgas, som ikke har nogen nævneværdig partikeludledning.
Eyvind Vesselbo (V), 2006-02-24:
Lovforslaget indeholder også en skærpelse af den såkaldte trappetrinsmodel, hvilket betyder, at der foreslås en skærpelse af den tidsmæssige grænse for længden af udlændingens ophold her i landet på 7 år, således at den ændres til 9 år, og den tidsmæssige grænse på 3 år ændres til 5 år.
Rasmus Prehn (S), 2014-11-27:
Det er jo sådan, at Odense længe har været på landkortet, hvad angår byplanlægning, men desværre i et vist omfang for den negative side med Thomas B. Thriges Gade, som blev etableret i 1960'erne, og som har været omstridt lige siden, fordi det var en firesporet vej, der gik lige igennem midtbyen, tæt forbi H.C. Andersens barndomshjem.
Per Clausen (EL), 2011-05-06:
Mit spørgsmål til hr. Erling Bonnesen er: Er det, at vi skal evaluere ordningen i 2012, et udtryk for, at man godt ved, at borgmestrene fra Læsø, Samsø og Ærø har ret i, at der er brug for en bedre støtte til færgedriften, hvis udviklingen på de tre øer skal vendes, og udsætter man det bare, fordi man ikke lige synes, at det er et passende tidspunkt i år?
Magnus Heunicke (S), 2006-04-18:
Der er jo ingen sammenhæng overhovedet mellem de ting, som ordføreren læste op fra rapporten, hvor man f.eks. hæftede sig ved – og det var helt rigtigt set – at der i en periode, hvor der var behov for skærpet tilsyn, blev gjort det stik modsatte med et reduceret tilsyn.
Pia Olsen Dyhr (SF), 2010-01-26:
Det, vi gerne havde set inddraget i loven, havde bl.a. været en bestemmelse om, at en kreditgiver ikke må medvirke til indgåelse af kreditaftaler, hvor kreditaftalen står i misforhold til forbrugerens økonomi; det vil sige, at vi ville have bedre kreditvurderinger.
Jann Sjursen (KD), 2003-12-18:
Der kunne bruges penge til hjælp til incestofre, til at forebygge uønsket graviditet osv., hvor det, der tæller stærkest for os, selvfølgelig først og fremmest er at mindske de menneskelige omkostninger, men hvor der rent faktisk, hvis man endelig vil se sådan på det, også kan være økonomiske gevinster ved at handle i tide og ved at have et længerevarende perspektiv på det, der skal ske, og det, der skal vedtages, også i forbindelse med en finanslov.
Michael Aastrup Jensen (V), 2017-05-16:
Den 31. marts 2017 udsender Udenrigsministeriet en nyhed om, at der er en handlingsplan, og at vi nu skal i gang, og der står i andet afsnit: »Planen lægger op til, at ny dansk lovgivning, når det er relevant, skal vurderes i forhold til verdensmålene.«
Pernille Rosenkrantz-Theil (S), 2024-04-26:
I forhold til det her med det tværfaglige, altså særlig på hjælpemiddelområdet, som jo er et af de områder, hvor vi fra regeringens side har et ønske om at se på tværs af sundhed og ældre og socialområdet, er det vigtigt, at vi kigger netop på tværs.
Søren Gade (V), 2006-04-18:
Indledningsvis vil jeg gerne takke for de overvejende positive indlæg, der har været om det fremsatte lovforslag, og så vil jeg i min gennemgang komme ind på nogle af de kritikpunkter, som er blevet rejst af bl.a. fru Line Barfod og hr. Holger K. Nielsen, men som også andre har stillet spørgsmål til.
Charlotte Antonsen (V), 2000-11-30:
Hr. Jørn Jespersen svarede jo desværre ikke på fru Henriette Kjærs glimrende spørgsmål, om der ikke er tale om herremandsmentalitet, når SF nu lægger op til, at det er SF, der skal sidde og definere, hvor Østlandene skal have overgangsordninger, frem for at det er ansøgerlandene selv.
Dennis Flydtkjær (DF), 2018-05-08:
Hvis man måler på Ginikoefficienten, som man også gør, og som er en lidt teknisk betegnelse, så øger man med den her aftale Ginikoefficienten med 0,12, hvor det med den skattereform, som Jesper Petersens parti selv var med i som regeringsparti, var 0,27.
Martin Lidegaard (RV), 2017-09-07:
Det andet er, at jeg så kan forstå, at finansministeren er lidt uenig i vores opgørelse af arbejdsudbudseffekterne af regeringens forslag, og så vil jeg bare gerne have, at ministeren kan bekræfte, at den pakke, vi lavede i SR-regeringen i sin tid, og som Lars Løkke Rasmussen kaldte for en fin lille aftale, gav 9.000 i arbejdsudbudseffekt for en betydelig mindre skattelettelse, hvorimod regeringens betydelig større skattelettelse giver 7.600, altså markant mindre, bl.a. fordi man klatter pengene væk på ting, der ikke rigtig giver nogen arbejdsudbudseffekt.
Eva Kjer Hansen (V), 2007-05-16:
Forslaget indebærer således tilsyneladende en ændring af tilsynsreglerne, som har økonomiske konsekvenser for såvel kommuner som staten, og derfor kan man ikke som i beslutningsforslaget bare flytte den reelle kompetence fra kommunalbestyrelsen som politisk ansvarlig og over til embedslægeinstitutionen.
Ulla Sandbæk (ALT), 2015-11-20:
For vi må jo være indstillet på, at mange af de mennesker, som vi nu har tænkt os at frihedsberøve på ubestemt tid, vil få deres liv i Danmark, og vi må så prøve at genskabe tilliden til, at det danske land er væsentlig forskelligt fra det land, som de er flygtet fra.
Pelle Dragsted (EL), 2024-02-22:
Og så er der noget, vi godt ved, og det er, at vi har set en udvikling på grund af den her stigning i antallet af sundhedsforsikringer, hvor vi i højere grad end tidligere hører om de her fænomener med, at man ringer til sin praktiserende læge, og så bliver ens placering på ventelisten afgjort af, hvorvidt man har en sundhedsforsikring eller ej.
Christian Juhl (EL), 2013-04-23:
En person i løntilskudsjob kan opleve at søge ordinært arbejde og få arbejdet, hvorefter arbejdsgiveren får et tip fra jobcentret – det har jeg oplevet flere gange i mit tidligere job – om, at arbejdsgiveren kan få et tilskud til vedkommende person, for det er arbejdsgiveren berettiget til, fordi den person har været ledig i en vis periode.
Jørn Jespersen (SF), 1999-05-11:
Det betyder, at vi entydigt skal have sikret i regelsættet, at lande og regioner kan vedtage standarder og normer på disse områder, som ligger højere end internationale standarder og alligevel få dem respekteret i WTO-systemet, når vi har belæg for, at der ud fra et forsigtighedsprincip er grund til at gøre det.
Ulrik Kragh (V), 2007-05-11:
Ingen skal være i tvivl om – og det var det, jeg indledte min ordførertale med – at Venstre bakker hundrede procent op om, at det offentlige skal tage ansvar, det offentlige skal forfølge, at vi får en mangfoldighed af ansatte i den offentlige sektor, således at det er et spejlbillede af befolkningen.
Per Clausen (EL), 2010-04-21:
Hr. Peter Skaarup har på et tidspunkt i det her forløb lagt op til en debat, som jeg synes kunne være en lille smule interessant principielt set, nemlig om det er sådan, at det i udgangspunktet altid er omkostningsfrit for det offentlige, når de ikke leverer de varer, som de skal levere, til tiden, hvorimod der altid er store omkostninger forbundet med det, hvis man som borger ikke leverer det, samfundet har brug for.
Line Barfod (EL), 2007-02-01:
Det er muligt set fra en Venstremands synspunkt, at man synes, det går rigtig godt, men hvis man ser det fra borgernes synspunkt, tror jeg, mange har lidt svært ved at få øje på, at det går godt; især de børn, der oplever, at der er blevet færre pædagoger i deres børnehave, de ældre, der oplever, at de får gjort mindre rent, at de får frossen mad leveret en gang om ugen i stedet for at få varm mad hver dag, folk på de skoler, der er udsat for nedskæringer osv.
Simon Kollerup (S), 2021-10-12:
For vi har med nogle aktører at gøre, hvor det jo ikke må være sådan, at det bedre kan svare sig at være ligeglad med loven og så tage den bøde og tjene de mange penge, der kan være ved det – jeg tror faktisk, det var Rune Lund, der pegede på det, da han var heroppe på talerstolen.
Jan Trøjborg (S), 2000-05-15:
Parisforhandlingerne er et godt eksempel på, hvordan man letter de fattige landes gæld til de rige lande, og disse gældslettelsesspørgsmål behandles heldigvis positivt - forstået på den måde, at vi reelt letter de fattige landes gæld, når de får Parisklub-behandling.
Tobias Grotkjær Elmstrøm (M), 2024-02-20:
Før sommeren blev der også nedsat et udvalg, hvis formål var at afdække forholdet mellem strafniveauer og strafferammer, og det her udvalg konkluderer, at strafferammerne ikke udnyttes fuldt ud, når det gælder personfarlig kriminalitet, bl.a. i forhold til simpel vold og grov vold.
Hans Kristian Skibby (DF), 2006-04-18:
Det betyder jo også, at der kan komme nogle ting frem under udvalgsarbejdet, som kunne gøre, at man ville komme i konflikt med de planer, de har i Farvandsvæsenet, som jo så kunne komme til at konflikte med sikkerheden vedrørende sejladsen i de danske farvande.
Morten Messerschmidt (DF), 2021-05-27:
Men jeg skal som sagt, formand, på vegne af Socialdemokratiet, Venstre, Dansk Folkeparti, Det Konservative Folkeparti, Nye Borgerlige og Liberal Alliance fremsætte følgende: Forslag til vedtagelse: »Folketinget ønsker ikke at kriminalisere fattigdom.
Bertel Haarder (V), 2007-02-28:
Jeg kan ikke tilføje meget til det, som jeg sagde til hr. Søren Krarup, der stillede et spørgsmål om gymnasiereformen, spørgsmål nr. 2501, men jeg kan godt opsummere og meddele, at der er trefire problemfelter, som den nedsatte følgegruppe er stærkt opmærksom på.
Finn Sørensen (EL), 2014-05-27:
Når vi ikke går ind for, at den sættes ned til at gælde for børnehavebørn, så er det jo, fordi der kræves i hvert fald et minimum af forudsætninger for at kunne tage stilling til de lovforslag, der skal behandles, og man er ligesom nødt til at have en politisk orientering for at have redskaberne til at forholde sig til et folketingsvalg eller til andre valg her i samfundet.